
లక్నో : ఉత్తర ప్రదేశ్ ముఖ్యమంత్రి యోగి ఆదిత్యనాథ్ మరోసారి సంచలన ఆదేశాలు జారీ చేశారు. రాష్ట్రంలో అక్రమంగా ఉంటున్న విదేశీయులను గుర్తించాలని పోలీసులకు ఆదేశాలిచ్చారు. ఉత్తర ప్రదేశ్ సరిహద్దుల్లోని రాష్ట్రాల నుంచి అనుమానాస్పద శక్తుల చొరబాటును నిరోధించేందుకు కట్టుదిట్టంగా కృషి చేయాలని కోరారు.ఆదిత్యనాథ్ను ఉటంకిస్తూ ఉత్తర ప్రదేశ్ ప్రభుత్వం విడుదల చేసిన ప్రకటనలో ‘‘రాష్ట్రంలో అక్రమంగా ఉంటున్న విదేశీయుల సర్వేను రాష్ట్రవ్యాప్తంగా నిర్వహించాలి. వారిని పంపించేయాలి’’ అని ఉంది.బుధవారం జరిగిన సమావేశంలో రాష్ట్రంలో శాంతిభద్రతల పరిస్థితిని ముఖ్యమంత్రి సమీక్షించారు. రాష్ట్రంలో నేరస్థులకు స్థానం లేదన్నారు. రాష్ట్రాన్ని వదిలిపెట్టాలని వారిపై ఒత్తిడి తేవాలన్నారు. అసమర్థ, అవివేక పోలీస్ స్టేషన్ ఇన్ఛార్జిలను గుర్తించి, వారికి ఇంటి దారి చూపించాలన్నారు. ఉత్తర ప్రదేశ్ను నేర రహిత, అవినీతి రహిత రాష్ట్రంగా తీర్చిదిద్దాలన్నారు.

lakno : uttara pradesh mukhyamantri yogi aadityanath marosari sanchalana aadesaalu jaarii chesaru. rashtramlo akramamgaa untunna videsheeyulanu gurtinchaalani polisulaku aadesaalichaaru. uttara pradesh sarihaddulloni rashtrala nunchi anumaanaaspada saktula chorabaatunu nirodhinchenduku kattudittamgaa krushi cheyalani koraru.aadityanaathnu utankistuu uttara pradesh prabhutvam vidudala chesina prakatanalo ‘‘rashtramlo akramamgaa untunna videsheeyula sarvenu raashtravyaaptamgaa nirvahinchaali. vaarini pampincheyaali’’ ani undi.budhavaaram jarigina samavesamlo rashtramlo saantibhadratala paristhitini mukhyamantri sameekshinchaaru. rashtramlo nerasthulaku sthaanam ledannaru. rashtranni vadilipettaalani vaaripai ottidi tevaalannaaru. asamartha, aviveka polies station inchaarjilanu gurtinchi, vaariki inti daari chuupimchaalannaaru. uttara pradeshnu nera rahita, avineeti rahita rashtranga teerchididdaalannaaru.